Ass-nni iḥemmalen-nni rran-t-id gar wallen-nsen .mi qrib ad yefru ssuq ,mjamalen ,zzin-as akken ad as-mjajin.γlen fell-as s tyitiwin , yal yiwen seg wanda ijabbad ,yal yiwen s wacu yekkat.deg tazwara yerra tiyita deg-s yersen .deg tazwara yerra tiyita meεna mačči dayen ara yeḥyu .yal tiyita deg-s yersen tewwi-d nṣib-is ;yečča rrkulat γer uεebbuḍ akke uberḍi.Rrsent lbunyat deg wudem-is.adebbuz d uεekkaz xedmen ccγel-nsen deg uεrur-is.anda ters tyita yettuγal-d ṣṣut .Ur sεin iḥulfan ,εṣan wulawen-nsen neγ amar ahat maḍi ur ten-sεin ara.Wid yekkaten dhan deg-s ma d wiyaḍ dhan deg tṛṛuẓi n tceryunt.D rruh ccaqi negh ḥurben fell-as yiεessasen !annect-en n tyitiwin ur yemmut !isenser-d iman-is gar-asen ur as-faqqen .iseḍwa akken ittseḍwi umcic yeččan tiγrit.